Við hafnarríkisskoðun í Reykjavíkurhöfn þann 9. desember á M / V Samskip Skálafelli ( IMO 9440590 ) voru gerðar nokkrar athugasemdir sem samkvæmt alþjóðasáttmálum og Parísarsamkomulaginu um hafnarríkiseftirlit kölluðu á kyrrsetningu skipsins þar til úr hefur verið bætt . M / V Samskip Skálafell siglir undir fána Antigua og Barbuda og heimahöfn þess er St. John's . Skráður eigandi er Sunset X Gmbh – Þýskalandi , rekstraraðili þess Reederei Hinsch GmbH & Co KG – Þýskalandi en Samskip Reykjavík leigja skipið . Flokkunarfélag skipsins er DNV GL . Uppfært 13.12.2019 : Kyrrsetningu M / V Samskip Skálafells var aflétt að kvöldi fimmtudags 12. desember , þar sem bætt hafði verið úr athugasemdum þeim sem kölluðu á kyrrsetningu skipsins .